KOMISIJAS ZIŅOJUMS EIROPAS PARLAMENTAM UN PADOMEI PAR GARANTIJU FONDU UN TĀ PĀRVALDĪBU 2011. GADĀ /* COM/2012/0399 final */





SATURS 1........... Ievads............................................................................................................................ 3 2........... Fonda finanšu stāvoklis 2011. gada 31. decembrī............................................................ 3 2.1........ Fonda finanšu plūsmas.................................................................................................... 3 2.2........ Nozīmīgi darījumi............................................................................................................ 5 2.3........ Nozīmīgi darījumi, kas veikti pēc ziņojuma datuma........................................................... 5 2.4........ Pārskatu sagatavošana.................................................................................................... 5 2.4.1..... Pārskata sagatavošanas pamats....................................................................................... 6 2.4.2..... Izmaiņas uzskaites metodē.............................................................................................. 6 2.4.3..... Uzskaites metodes izmaiņu ietekme................................................................................. 6 2.4.4..... Garantiju fonda finanšu pārskats pirms konsolidācijas 2011. gada 31. decembrī............... 6 2.4.5..... Garantiju fonds. bilance pirms konsolidācijas................................................................... 7 2.4.6..... Garantiju fonds. Pārskats par saimnieciskās darbības rezultātu pirms konsolidācijas.......... 9 3........... Iemaksas Fondā vai izmaksas no tā............................................................................... 11 3.1........ Juridiskais pamats iemaksām Garantiju fondā no vispārējā budžeta................................. 11 3.2........ Iemaksas no vispārējā budžeta vai vispārējā budžetā finanšu gada laikā.......................... 11 3.2.1..... Fonda finansējums........................................................................................................ 11 3.2.2..... Fonda likvīdo aktīvu ieguldījumu procenti...................................................................... 11 3.2.2.1.. Ieguldījumu politika....................................................................................................... 11 3.2.2.2.. Darbības rādītāji........................................................................................................... 12 3.2.2.3.. Ieņēmumi no finanšu operācijām.................................................................................... 13 3.2.2.4.. Finanšu operāciju izdevumi............................................................................................ 13 4........... Fonda saistības............................................................................................................. 13 4.1........ Neizpildīto saistību maksājumi....................................................................................... 13 4.2........ Atlīdzība EIB................................................................................................................ 14 KOMISIJAS ZIŅOJUMS EIROPAS PARLAMENTAM UN PADOMEI PAR GARANTIJU FONDU UN TĀ PĀRVALDĪBU 2011. GADĀ 1. Ievads Ar Padomes 2009. gada 25. maija Regulu (EK, Euratom) Nr. 480/2009[1] (kodificēta versija) izveidoja Garantiju fondu ārējām darbībām („Fonds”), kura resursus izmanto, lai atmaksātu aizdevumus Savienības kreditoriem, ja Eiropas Savienības piešķirtā vai garantētā aizdevuma saņēmējs nepilda saistības. Atbilstīgi regulas 7. pantam Komisija Fonda finanšu pārvaldību uzticēja Eiropas Investīciju bankai (EIB) saskaņā ar Kopienas un EIB 1994. gada 23. novembrī Briselē un 1994. gada 25. novembrī Luksemburgā parakstīto nolīgumu („Nolīgums”). Saskaņā ar Nolīguma 8. panta 2. punktu EIB ik gadus līdz 1. martam jānosūta Komisijai gada pārskats par Fonda stāvokli un tā pārvaldību („Pārskats par finanšu darbību”) un Fonda finanšu pārskats par iepriekšējo gadu („Pārskats par Fonda finanšu stāvokli”). Sīkāka informācija attiecībā uz ziņojumu par 2011. gadu atrodama Komisijas darba dokumentā (KDD). Turklāt regulas 8. pantā paredzēts, ka Komisijai jānosūta Eiropas Parlamentam, Padomei un Revīzijas palātai pārskats par Fonda stāvokli un tā pārvaldību par katru finanšu gadu ne vēlāk kā līdz nākamā gada 31. maijam. 2. Fonda finanšu stāvoklis 2011. gada 31. decembrī Fonda finanšu stāvoklis ir visu finanšu plūsmu kopums kopš Fonda dibināšanas 1994. gadā. 2.1. Fonda finanšu plūsmas Noslēdzot 2011. finanšu gadu, Fonda finanšu stāvoklis ir sagatavots saskaņā ar starptautiskajiem finanšu pārskatu standartiem (SFPS). Fonda kopējais apjoms bija EUR 1756 205 156,06 (sk. darba dokumenta 3. iedaļu: Pārskats par Fonda finanšu stāvokli 2011. gada 31. decembrī, ko sniegusi EIB). Finanšu plūsmu summa kopš Fonda izveides: Garantiju fonds || Summa 31.12.2011. || Summa 31.12.2010. || Izmaiņas Budžeta iemaksas Fondā || 3 384 734 500,00 || 3 124 564 500,00 || 260 170 000,00 Kārtējā gada neto rezultāti || 802 354 046,04 || 760 201 245,08 || 42 152 800,96 Fonda veikto maksājumu piedziņa par nepildītajām saistībām || 576 705 008,19 || 576 705 008,19 || 0,00 Citi kreditoru parādi (tostarp maksa EIB par pārvaldību) || 770 809,98 || 747 058,18 || 23 751,80 Saistībā ar novēlotu piedziņu saņemtā komisijas maksa (2002. gadā) || 5 090 662,91 || 5 090 662,91 || 0,00 Garantiju izmaksas || (477 860 856,19) || (477 860 856,19) || 0,00 Kārtējās atmaksas budžetā (tostarp ārkārtas atmaksa budžetā saistībā ar jauno dalībvalstu pievienošanos ES) || (2 501 391 526,79) || (2 501 391 526,79) || 0,00 Korekcija portfeļa vērtībā saskaņā ar SFPS || (34 197 488,08) || (1 845 165,61) || (32 352 322,47) Fonda uzskaites vērtība || 1 756 205 156,06 || 1 486 210 925,77 || 269 994 230,29 2011. gadā Fonda uzskaites vērtība ir pieaugusi par aptuveni EUR 270 miljoniem. Šo faktu var izskaidrot šādi. Pieaugums · Ieguldījums no budžeta (finansējuma summa) EUR 260,17 miljonu apmērā, lai sasniegtu paredzēto Fonda apjomu – 9 %; · tīrie ieņēmumi no finanšu operācijām bija EUR 42,15 miljoni. Samazinājums · Portfeļa vērtības samazināšanās par EUR 32,2 miljoniem saistībā ar cenu nestabilitāti finanšu krīzes apstākļos; · arī Fonda vērtības samazināšanās par EUR 0,024 miljoniem saistībā ar EIB pārvaldības izmaksu attiecīgu pieaugumu. 2.2. Nozīmīgi darījumi (1) 2011. gada janvārī budžeta ieguldījums Fondā tika aprēķināts saskaņā ar regulas 3. un 5. pantu. Regulas[2] 3. pantā ir paredzēts, ka paredzētais Fonda apjoms ir noteikts 9 % apmērā no neatmaksātā kapitāla saistību (kas izriet no katras operācijas) kopsummas, kurai pieskaitīti visi nesamaksātie procentu parādi. Regulas 5. pantā ir noteikts, ka summa, kas n+1 finanšu gadā jāpārskaita Fondam no budžeta, ir aprēķināta, pamatojoties uz starpību starp paredzēto apjomu un Fonda aktīvu neto vērtību n–1 gada beigās, kuru aprēķina n gada sākumā. Lai pielāgotu paredzēto Fonda apjomu, proti, 9 % no neatmaksātā kapitāla saistību kopsummas, 2012. gada budžetā kā „ieguldījums Fondā” tika ierakstīta summa EUR 260,17 miljonu apmērā. 2010. gada 31. decembrī paredzētais Fonda apjoms bija EUR 1745,63 miljoni euro, kuri atbilst 9 % no nenomaksāto, garantēto operāciju kopsummas (EUR 19 395,86 miljoni). Starpība starp paredzēto apjomu un Fonda neto aktīvu apjomu (2010. gada 31. decembrī – EUR 1485,46 miljoni) bija EUR 260,14 miljoni. Šo summu, kas tika pieprasīta Fonda 2012. gada finansējumam, Padome un Eiropas Parlaments apstiprināja 2011. gada novembrī. Vēlāk šī summa tika atzīta kā summa, kas Fondam ir jāsaņem no budžeta. (2) 2011. gada 28. februārī no budžeta Fondam iemaksātā summa EUR 138,88 miljonu apmērā atbilst 2011. gada finansējuma summai (sīkāku informāciju sk. Fonda finansējuma 3.2.1. punktā). 2.3. Nozīmīgi darījumi, kas veikti pēc ziņojuma datuma 2012. gada 20. februārī no budžeta Fondam iemaksātā summa EUR 260,17 miljonu apmērā atbilst 2012. gada finansējuma summai. 2.4. Pārskatu sagatavošana Tā kā Komisija ir nolēmusi iesniegt pārskatus saskaņā ar jaunajiem grāmatvedības noteikumiem, kuru pamatā ir SPSGS[3]/SFPS principi, Fonda finanšu pārskati pirms konsolidācijas ir sagatavoti saskaņā ar šiem principiem, kā izklāstīts Komisijas darba dokumentā. 2.4.1. Pārskata sagatavošanas pamats Fonda finanšu pārskati tika sagatavoti saskaņā ar grāmatvedības noteikumiem, kurus pieņēmis Eiropas Komisijas galvenais grāmatvedis), un it īpaši ar „11. grāmatvedības noteikumu – Finanšu aktīvi un pasīvi”[4]. 2.4.2. Izmaiņas uzskaites metodē 2011. gada finanšu pārskatos Fonds ir mainījis ieguldījumu uzskaites metodi. Saskaņā ar iepriekšējo uzskaites metodi, kas bija spēkā līdz 2010. gada 31.decembrim, Fonda bilancē ieguldījumi tika atzīti vai to atzīšana tika pārtraukta datumā, kurā tie saņemti no Eiropas Komisijas vai pārskaitīti Eiropas Komisijai. Saskaņā ar jauno uzskaites metodi, kas ir spēkā no 2011. gada 1. janvāra, Fonda bilancē ieguldījumi tiek atzīti vai to atzīšana tiek pārtraukta datumā, kurā tie jāiemaksā vai jāsaņem atbilstīgi regulas 3., 4., 5. un 6. pantam. Jaunā ieguldījumu uzskaites metode nodrošina būtiskāku informāciju par Fonda bilanci, ņemot vērā to, ka pieņemtie un publicētie lēmumi par Garantiju fonda finansējumu attiecas uz Eiropas Savienības vispārējā budžeta[5] obligātiem izdevumiem. Uzskaites metodes izmaiņas tika piemērotas ar atpakaļejošu spēku, salīdzināmā informācija tika attiecīgi pielāgota. Ņemot vērā uzskaites metodes izmaiņas, bilancē tika izdarīti šādi pielāgojumi. Apgrozāmo līdzekļu – ieguldījumu iemaksu palielinājums: EUR 260 170 000 (salīdzināmi skaitļi par 2010. gadu – EUR 138 880 000). Piešķirto, bet vēl neiemaksāto ieguldījumu palielinājums: EUR 260 170 000 (salīdzināmi skaitļi par 2010. gadu – EUR 138 880 000). 2.4.3. Uzskaites metodes izmaiņu ietekme Uzskaites metodes izmaiņas neietekmē ne saimniecisko rezultātu, ne finansējuma aprēķinu. 2.4.4. Garantiju fonda finanšu pārskats pirms konsolidācijas 2011. gada 31. decembrī Fonda „pirms konsolidācijas” finanšu pārskats ir sagatavots tāpēc, lai tajā iekļautu tās grāmatvedības darbības, kas netika iekļautas Fonda finanšu pārskatā, kuru sagatavoja EIB (sk. darba dokumentu). Šīs grāmatvedības darbības ir jāiekļauj tāpēc, lai ņemtu vērā visus saistību nepildīšanas gadījumus, kas konstatēti kopš Fonda dibināšanas. Ja kāds Fonda garantētā aizdevuma saņēmējs nepilda saistības, ikviens nokavētais maksājums plus uzkrātie procenti par novēlotajiem maksājumiem un citi grāmatvedības uzkrājumi[6] būtu jānorāda „pirms konsolidācijas” bilancē līdz brīdim, kamēr pilnībā nav atmaksātas Fondam pienākošās summas. Tādā veidā finanšu gada beigās būs pieejams pilns Fonda finanšu pārskatu komplekts, kuru iekļaus Eiropas Savienības konsolidētajā pārskatā. 2011. gada 31. decembrī saistību nepildīšanas gadījumi nav konstatēti. Tādēļ kopējā summa, kas norādīta pirms konsolidācijas bilancē, ir EUR 1 756 205 156,06. Finanšu pārskata piezīmēs ir sniegti paskaidrojumi par galvenajām izmaiņām, lai skaitļus varētu salīdzināt ar darba dokumentā sniegto EIB finanšu pārskatu. 2.4.5. Garantiju fonds. bilance pirms konsolidācijas „Pirms konsolidācijas” bilance tiek sagatavota ar mērķi to iekļaut ES konsolidētajos finanšu pārskatos. Paskaidrojumi par galvenajām izmaiņām ir sniegti bilances piezīmēs. Bilances kopsumma: aktīvi (EUR) || 2011 || 2010 APGROZĀMIE LĪDZEKĻI || || Īstermiņa ieguldījumi || 1 194 552 654,14 || 1 153 319 651,66 Pārdošanai pieejamo aktīvu portfelis — izmaksas || 1 206 885 759,50 || 1 134 968 726,10 Pārdošanai pieejamo aktīvu portfelis — aktuārā starpība || 913 066,98 || (1 355 359,96) Pārdošanai pieejamo aktīvu portfelis — novērtēšana pēc patiesās vērtības || (34 189 857,13) || (1 888 129,14) Pārdošanai pieejamo aktīvu portfelis — uzkrājumi || 20 943 684,79 || 21 594 414,66 Īstermiņa debitoru parādi || 260 170 000,00 || 138 880 000,00 Citi || 260 170 000,00 || 138 880 000,00 Skaidra nauda un tās ekvivalenti || 301 482 501,92 || 194 011 274,11 Norēķinu konti || 1 340 446,23 || 1 426 322,04 Īstermiņa noguldījumi — nominālā izteiksmē || 299 600 000,00 || 123 637 000,00 Par īstermiņa noguldījumiem uzkrātie procenti || 542 055,69 || 155 055,48 Citi naudas ekvivalenti — izmaksas || || 68 708 475,06 Uzkrātie procenti par citiem skaidras naudas ekvivalentiem || || 84 421,53 || || Apgrozāmie aktīvi kopā || 1 756 205 156,06 || 1 486 210 925,77 || || KOPĀ || 1 756 205 156,06 || 1 486 210 925,77 Bilance: pasīvi (EUR): || 2011 || 2010 || || A. PAŠU KAPITĀLS || || Kapitāls (Garantiju fonds) || 987 277 788,12 || 623 172 973,21 Iemaksātie ieguldījumi || 727 107 788,12 || 484 292 973,21 Piešķirtie ieguldījumi || 260 170 000,00 || 138 880 000,00 Rezerves || (34 197 488,08) || (1 845 165,61) Pirmreizēja piemērošana — patiesās vērtības rezerve || (7630,95) || 42 963,53 Pārdošanai pieejamo aktīvu patiesās vērtības maiņa || (34 189 857,13) || (1 888 129,14) Uzkrātais pārpalikums/deficīts || 760 201 245,08 || 821 618 687,47 Paziņotie rezultāti || 760 201 245,08 || 821 618 687,47 Gada saimnieciskās darbības rezultāts || 42 152 800,96 || 42 517 372,53 Pašu kapitāls kopā || 1 755 434 096,22 || 1 485 463 867,60 || || ĪSTERMIŅA SAISTĪBAS || || Parādi kreditoriem || 770 809,98 || 747 058,17 Citi || 770 809,98 || 747 058,17 Īstermiņa saistības kopā || 770 809,98 || 747 058,17 || || KOPĀ || 1 756 205 156,06 || 1 486 210 925,77 Bilances piezīmes · „Īstermiņa debitoru parādi/citi” ietver 2012. gada finansējuma summu, kura no ES budžeta bija jāsamaksā Fondam 2012. gada sākumā. Šajā ailē var būt iekļautas garantiju izmaksu summas (kuras laiku pa laikam tiek atmaksātas), tostarp kapitāls, procenti un soda naudas, kas iemaksājamas Eiropas Savienības budžetā pēc Fonda garantijas atbrīvošanas. · Starpība starp „uzkrāto pārpalikumu” pašu kapitālā un Fonda finansiālo stāvokli, kas izklāstīts darba dokumentā, skaidrojama ar secīgām garantiju un soda naudas atmaksām Fondam. · „Parādi/citi” 2011. gadā ietver EIB pārvaldības komisijas maksu, revīzijas maksas un uzkrātās piedziņu maksas, kas jāiemaksā EIB pēc tam, kad Fondam samaksāti soda naudas parādi. · 2011. un 2010. gadā Komisija nav reģistrējusi to ES garantēto un negarantēto obligāciju vērtības samazināšanos, kas ir Fonda portfeļa turējumā. Netika reģistrēta arī to Grieķijas valsts garantēto un negarantēto obligāciju vērtības samazināšanās, kas ir Fonda portfeļa turējumā. · Komisijas darba dokumentā tiek analizēts, kādiem riskiem, kas saistīti ar ES dalībvalstu parādiem, Fonds ir pakļauts. 2.4.6. Garantiju fonds. Pārskats par saimnieciskās darbības rezultātu pirms konsolidācijas Tāpat kā bilances gadījumā „pirms konsolidācijas” pārskats par saimnieciskajiem rezultātiem tiek sagatavots ar mērķi to iekļaut ES konsolidētajos finanšu pārskatos. Paskaidrojumi par galvenajām korekcijām ir sniegti „pirms konsolidācijas” pārskata par saimnieciskajiem rezultātiem piezīmēs. Konsolidēts saimniecisko rezultātu pārskats (EUR) || 2011 || 2010 || || Ieņēmumi no finanšu operācijām || 44 976 268 71 || 43 367 717 93 Procentu ieņēmumi || || Procentu ieņēmumi par skaidru naudu un skaidras naudas ekvivalentiem || 4 118 369 38 || 1 359 361 52 Procentu ieņēmumu par pārdošanai pieejamiem aktīviem || 40 771 673 71 || 40 351 233 09 Citi procentu ieņēmumi || 86 225 62 || 80 574 54 Gūtā peļņa no pārdošanai pieejamu aktīvu pārdošanas || || 1 576 548 78 Finanšu operāciju izdevumi || (2 823 717 61) || (850 345 40) Gūtie zaudējumi no pārdošanai pieejamu aktīvu pārdošanas || (1 940 019 61) || Citi finanšu izdevumi || (883 448 14) || (850 345 40) Tostarp: pārvaldības maksas || (739 809 98) || (715 037 50) Atlikums no darbībām, kas nav pamatdarbības || 42 152 800 96 || 42 517 372 53 || || Gada saimnieciskās darbības rezultāts || 42 152 800 96 || 42 517 372 53 Piezīme par pārskatu par saimnieciskajiem rezultātiem pirms konsolidācijas. „Citi finanšu izdevumi” ietver EIB pārvaldības komisijas maksu, revīzijas maksas un uzkrātās piedziņu maksas, kas jāiemaksā EIB pēc tam, kad Fondam ir samaksāti vēl nenomaksātie soda naudas parādi. 3. Iemaksas Fondā vai izmaksas no tā Šajā iedaļā ir sniegti paskaidrojumi par finanšu kustību uz Fondu vai no Fonda. 3.1. Juridiskais pamats iemaksām Garantiju fondā no vispārējā budžeta 2007. gadā[7] regulā ir izdarīti grozījumi, lai uzlabotu budžeta līdzekļu izmantošanas lietderību, līdzekļu piešķiršanā Fondam pamatojoties uz garantēto aizdevumu neatmaksātām summām. Paredzētais apjoms ir 9% no aizdevumiem un garantētiem neatmaksātiem aizdevumiem, tostarp visas minētās operācijas (EIB, MFA un Euratom aizdevumi) ārpus ES. Starpība starp paredzēto summu un Fonda aktīvu neto vērtību būs jāfinansē no budžeta pozīcijas 01040114 „Garantiju fonda finansējums” Fondam vai maksājumā no Fonda budžetā pārpalikuma gadījumā. Fonda finansējumam pieejamais apjoms tiek piešķirts no budžeta pozīcijas 01040114 „Garantiju fonda finansējums” saskaņā ar 4. budžeta pozīciju (Ārējās attiecības). 3.2. Iemaksas no vispārējā budžeta vai vispārējā budžetā finanšu gada laikā 3.2.1. Fonda finansējums Ņemot vērā garantēto aizdevumu neatmaksāto summu EUR 16 360,73 miljonu apmērā 2009. gada 31. decembrī, summu EUR 138,88 miljonu apmērā norādīja budžeta pozīcijā 01040114 „Garantiju fonda finansējums” ziņojumā par izdevumiem Eiropas Savienības 2011. gada vispārējā budžetā. Šo summu no budžeta kā vienu darījumu iemaksāja Fondā 2011. gada 28. februārī. 3.2.2. Fonda likvīdo aktīvu ieguldījumu procenti 3.2.2.1. Ieguldījumu politika Fonda likvīdos aktīvus iegulda saskaņā ar pārvaldības principiem, kas noteikti nolīguma pielikumā, kurā grozījumi izdarīti ar 1996. gada 17./23. septembra Papildu nolīgumu Nr. 1, 2002. gada 26. aprīļa/8. maija Papildu nolīgumu Nr. 2, 2008. gada 25. februāra Papildu nolīgumu Nr. 3 un 2010. gada 9. novembra Papildu nolīgumu Nr. 4. Attiecīgi, 20 % no Fonda ir paredzēti īstermiņa ieguldījumiem (līdz vienam gadam). Šie ieguldījumi ietver vērtspapīrus ar mainīgo likmi, neatkarīgi no to atmaksāšanas termiņa, un vērtspapīrus ar noteikto likmi ar atlikušo atmaksāšanas termiņu ne ilgāku par vienu gadu, neatkarīgi no to sākotnējā atmaksāšanas termiņa. Tas izriet no fakta, ka vērtspapīri ar nemainīgo likmi to termiņa beigās ir atlīdzināmi 100 % no to nominālās vērtības, bet vērtspapīrus ar mainīgo likmi parasti var pārdot jebkurā laikā par cenu, kas tuva 100 %, neatkarīgi no to atlikušā atmaksāšanas termiņa. Lai saglabātu līdzsvaru starp dažādiem instrumentiem, ar kuriem nodrošina vajadzīgo likviditāti, vismaz EUR 100 miljoni tiek saglabāti naudas tirgus instrumentā, jo īpaši banku depozītos. Komisija un EIB vienojas par to banku sarakstu, kurām atļauts pieņemt depozītus. Saraksts tiek regulāri pārskatīts, ņemot vērā izmaiņas banku reitingos. Visām bankām ir piešķirts vismaz P1 reitings attiecībā uz īstermiņa ieguldījumiem Moody's reitingu sistēmā vai to attiecīgie ekvivalenti Standard & Poor's vai Fitch reitingu sistēmās. Uz ieguldījumiem, kas izdarīti šajās bankās, attiecas noteikumi, kas nodrošina konkurētspējīgus ieņēmumus un novērš riska koncentrēšanos. 3.2.2.2. Darbības rādītāji Neraugoties uz nelabvēlīgu ekonomisko situāciju, Fonda rezultāti liecina par absolūtu ienesīgumu: +0,7157 %. 2011. gadā finanšu tirgus visvairāk ietekmēja ilgstošā valsts parāda krīze Eiropā. Šo tirgu stāvoklis bija ievērojami pasliktinājies vasarā, eiro zonā valsts parāda jautājums turpināja izraisīt satraukumu, neraugoties uz diskusijām par Savienības rezerves mehānisma stiprināšanu, pastāvīga krīzes pārvaldības mehānisma izveidi no 2013. gada vidus (vēlāk šā mehānisma izveide tika pārcelta uz agrāku laiku, proti, uz 2012. gada vidu) un intensīviem centieniem risināt Grieķijas finanšu problēmas. 2011. gadā palielinājās riska prēmijas un valsts obligāciju procentu likmes it īpaši tajās valstīs, kuras atrodas eiro zonas nomalē. Gada laikā Fonda rentabilitāte nebija noturīga galvenokārt tādēļ, ka finanšu tirgos valdīja nedrošība un nestabilitāte. Portfeļa rentabilitāte bija zemāka par 138,85 bāzes[8] punktiem (papildu precizējumus sk. Komisijas darba dokumenta 2.4. iedaļā „Rentabilitāte”) galvenokārt tādēļ, ka samazinājās to Grieķijas valsts obligāciju tirgus vērtība, kas ir portfeļa[9] turējumā 3.2.2.3. Ieņēmumi no finanšu operācijām 2011. gadā procentu ieņēmumi naudā un naudas ekvivalentos par Fonda norēķinu kontiem un vērtspapīriem kopsummā bija EUR 44 976 268,71, kas sadalās šādi: Apraksts || 2011 || 2010 Procentu ienākumi par skaidru naudu un skaidras naudas ekvivalentiem || 4 118 369,38 || 1 359 361,52 Par īstermiņa noguldījumiem saņemtie procenti || 3 797 877,59 || 1 253 213,48 Par īstermiņa noguldījumiem uzkrātajos procentos (izmaiņas) || 302 578,68 || 91 363,69 Procenti no banku norēķinu kontiem || 17 913,11 || 14 784,35 Procentu ienākumi par aktīviem, kas pieejami pārdošanai || 40 771 673,71 || 40 351 233,09 Saņemtie procenti – Portfelī turētie un pārdošanai pieejamie vērtspapīri || 41 853 323,85 || 39 633 686,93 Izmaiņas uzkrātajos procentos – Portfelī turētie un pārdošanai pieejamie vērtspapīri || (650 729,87) || 1 396 474,35 prēmija/atlaide || (430 920,27) || (678 928,19) Ieņēmumi no vērtspapīru aizdevumu darbībām || 86 225,62 || 80 574,54 Īstenotā peļņa no finanšu aktīvu pārdošanas || - || 1 576 548,78 Fonda likvīdo aktīvu finanšu ieguldījumu procenti || 44 976 268,71 || 43 367 717,93 Summas, kas atgūstamas no saistības neizpildījušiem parādniekiem. 3.2.2.4. Finanšu operāciju izdevumi Finanšu operāciju izdevumi bija EUR 2 823 717,61, kur EUR 1 940 019,61 attiecas uz zaudējumiem no to aktīvu pārdošanas, kas bija pieejami pārdošanai. Atlikusī summa attiecas uz EIB pārvaldības izmaksām (EUR 739 809,98), citām izmaksām par finanšu pakalpojumiem (EUR 111 527,16) un ārējās revīzijas izmaksām (EUR 32 111,00). 4. Fonda saistības Fonda pasīvs atbilst visām Fonda uzkrātajām finanšu saistībām. 4.1. Neizpildīto saistību maksājumi 2011. gadā attiecībā uz neizpildītajām saistībām Fonda līdzekļi netika pieprasīti. · Potenciālās Garantiju fonda izmaksas saistībā ar neizpildītajiem maksājumiem Reaģējot uz arvien ļaunāko situāciju Sīrijā, ko izraisa nopietni cilvēktiesību un pamattiesību pārkāpumi, Ārlietu padome 2011. gada 23. maijā nolēma apturēt sagatavošanās darbus saistībā ar jaunām divpusējām sadarbības programmām un apturēt spēkā esošās divpusējās programmas ar Sīrijas iestādēm Eiropas kaimiņattiecību un partnerības instrumenta (EKPI) un MEDA instrumentu ietvaros. Turklāt Padome lūdza EIB neapstiprināt jaunas finanšu operācijas Sīrijā. Eiropas Parlaments 2011. gada 7. jūlija rezolūcijā atzinīgi vērtēja Padomes secinājumus ieviest ierobežojošus pasākumus pret Sīriju un apturēt jaunus EIB darījumus šajā valstī. Turklāt Padome 2011. gada 14. novembrī nolēma aizliegt EIB veikt izmaksas, pamatojoties uz spēkā esošajiem aizdevuma līgumiem starp Sīriju un EIB, kā arī apturēt EIB tehniskās palīdzības līgumus suverēniem projektiem Sīrijā. Šis lēmums pēc tam tika konsolidēts Padomes 2011. gada 1. decembra Lēmumā 2011/782/KĀDP un Padomes 2012. gada 18. janvāra Regulā (ES) Nr. 36/2012. · Notikums pēc ziņojuma datuma 2012. gada 29. februārī Komisija tika informēta par to, ka Sīrijas Arābu Republika, kurai tika piešķirti vairāki aizdevumi, 2011. gada novembrī un decembrī nav veikusi aizdevumu atmaksu aptuveni EUR 15,4 miljonu apmērā. Ja Banka nesaņems no Sīrijas Arābu Republikas nesamaksāto summu maksājumus, 2012. gada pirmajā pusgadā Fondam, iespējams, tiks pieprasīta šo aizdevumu atmaksa. 4.2. Atlīdzība EIB Nolīguma 2002. gada 26. aprīlī un 8. maijā parakstītajā Otrajā papildu nolīgumā noteikts, ka atlīdzību bankai aprēķina, katrai Fonda aktīvu daļai piemērojot attiecīgās degresīvās gada komisijas likmes. Šo atlīdzību aprēķina, pamatojoties uz Fonda vidējiem gada aktīviem. Atlīdzība Bankai par 2011. gadu tika noteikta EUR 739 809,98 apmērā, uzrādīta saimnieciskā rezultāta pārskatā un bilancē iegrāmatota kā uzkrājumi (saistības). [1] OV L 145, 10.6.2009., 10. lpp. („Regula”). [2] Ar grozīto regulu ir noteikts, ka pievienošanās valstīs saglabā tiesības uz Fonda garantiju arī pēc tam, kad tās ir pievienojušās ES. Tomēr no šīs dienas tās vairs nav ES ārējās darbības un tās sedz tieši no Eiropas Savienības vispārējā budžeta, nevis no Fonda. [3] Starptautiskie publiskā sektora grāmatvedības standarti [IPSAS, International Public Sector Accounting Standards]. [4] Šis noteikums pamatojas uz pārskatīto 32. un 39. SGS, ko SGSP publicēja 2003. gada 18. decembrī; šajā noteikumā nav iekļautas prasības, kuras nav minētas Eiropas Komisijas 2004. gada 19. novembrī apstiprinātajā 39. SGS versijā. [5] Eiropas Parlamenta, Padomes un Komisijas — Iestāžu nolīgums par budžeta disciplīnu un pareizu finanšu pārvaldību (2006/C 139/01), OV C139, 14.6.2006., 1. lpp.. [6] Citi grāmatvedības uzkrājumi ietver iespējamo valūtas kursa starpību, kuru iegrāmato pozīcijā „Citas saistības” (galvenokārt piedziņas izdevumi, kas maksājami EIB). [7] Padomes 2007. gada 30. janvāra Regula (EK, Euratom) Nr. 89/2007, ar kuru groza Padomes Regulu (EK, Euratom) Nr. 2728/94, ar ko izveido Garantiju fondu ārējai darbībai (OV L 22, 31.1.2007., 1. lpp.). [8] Tā kā Grieķijas un Portugāles obligāciju reitings ticis pazemināts, šajā likmē tās netiek ņemtas vērā. [9] Tā kā Grieķijas un Portugāles obligāciju reitings ticis pazemināts, šajā likmē tās netiek ņemtas vērā.